
Številka: 	10007-118/2021/3
Datum: 	5. 11. 2021 


[bookmark: _GoBack]Na podlagi šestega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in v zvezi s 169. členom Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE in 119/21 – ZČmIS-A) je Vlada Republike Slovenije na 101. redni seji 
dne 5. 11. 2021 pod točko 1.3 sprejela naslednji


S K L E P :


1. [bookmark: _Hlk86821702]Vlada Republike Slovenije z namenom zajezitve in preprečevanja širjenja SARS-CoV-2 nalaga predstojnikom organov državne uprave, da na podlagi 169. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 
33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE in 
119/21 – ZČmIS-A) v najkrajšem možnem času javnim uslužbencem v ministrstvih, organih v njihovi sestavi, vladnih službah in upravnih enotah do preklica odredijo delo od doma, in sicer na delovnih mestih oziroma pri opravljanju nalog, kjer to omogočajo delovni proces, narava in vrsta nalog ter kje je zagotovljena informacijska tehnologija. 

1. Vlada Republike Slovenije nalaga ministrstvom, da s tem sklepom seznanijo javne agencije, javne sklade, javne zavode in javne gospodarske zavode iz svoje pristojnosti, in priporoča njegovo uporabo tudi za javne uslužbence, zaposlene v teh subjektih.

1. Vlada Republike Slovenije predlaga drugim državnim organom in lokalnim skupnostim, da upoštevaje epidemiološko situacijo v državi ravnajo na način iz 1. točke tega sklepa.

1. Vlada Republike Slovenije poziva vse preostale delodajalce, da z namenom zajezitve in preprečevanja širjenja SARS-CoV-2, kjer to omogočajo delovni proces, narava in vrsta nalog, organizirajo delo na način, da se le-to opravlja na domu.




Mag. Janja Garvas Hočevar
vršilka dolžnosti generalnega sekretarja


Prejmejo:
· ministrstva
· vladne službe
· organi v sestavi ministrstev
· upravne enote

